62010CJ0023_LT
Subject of the case
Rezoliucinė dalis
Subject of the case
Dalykas
Valstybės įsipareigojimų neįvykdymas – 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (OL L 302, p. 1; 2004 m. specialusis leidimas lietuvių k., 2 sk., 4 t., p. 307), 68 ir paskesnių straipsnių, 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, p. 1; 2004 m. specialusis leidimas lietuvių k., 2 sk., 6 t., p. 3), 290a straipsnio ir jo 38b priedo bei 1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas dėl Bendrijų nuosavų išteklių sistemos (OL L 155, p. 1), 2000 m. gegužės 22 d. Tarybos reglamento (EB, Euratomas) Nr. 1150/2000, įgyvendinančio Sprendimą 94/728/EB, Euratomas dėl Bendrijų nuosavų išteklių sistemos (OL L 130, p. 1; 2004 m. specialusis leidimas lietuvių k., 1 sk., 3 t., p. 169), 2, 6, 9, 10 ir 11 straipsnių pažeidimas – Šviežių bananų išleidimas į laisvą apyvartą – Deklaruojamas svoris, neatitinkantis realaus svorio – Nuosavi ištekliai – Negautos pajamos.
Rezoliucinė dalis
Rezoliucinė dalis
1. Portugalijos Respublika neįvykdė savo įsipareigojimų pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, 13, 68 ir 71 straipsnius, taikomus kartu su 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas, iš dalies pakeisto 1997 m. sausio 20 d. Komisijos reglamentu (EB) Nr. 89/97, 290a straipsniu, taip pat pagal 1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas dėl Bendrijų nuosavų išteklių sistemos 2, 6 ir 9–11 straipsnius ir tuos pačius 2000 m. gegužės 22 d. Tarybos reglamento (EB, Euratomas) Nr. 1150/2000, įgyvendinančio Sprendimą 94/728/EB, Euratomas dėl Bendrijų nuosavų išteklių sistemos, straipsnius dėl to, kad jos muitinės 1998–2002 metais nuolat priimdavo muitinės deklaracijas dėl šviežių bananų išleidimo į laisvą apyvartą, nors žinojo arba pagrįstai turėjo žinoti, kad deklaruojamas bananų svoris neatitinka jų realaus svorio, ir dėl to, kad Portugalijos valdžios institucijos atsisakė pervesti nuosavus išteklius, atitinkančius negautas pajamas, ir už praleistą terminą mokėtinas palūkanas.
2. Atmesti likusią ieškinio dalį.
3. Europos Komisija ir Portugalijos Respublika padengia savo bylinėjimosi išlaidas.